ਅਮਿਤਾ ਮਲਿਕ
ਅਮਿਤਾ ਮਲਿਕ (ਬੰਗਾਲੀ:অমিতা মালিক; ਹਿੰਦੀ: अमिता मलिक) 1921 – 20 ਫ਼ਰਵਰੀ 2009) ਇੱਕ ਭਾਰਤੀ ਮੀਡੀਆ ਆਲੋਚਕ ਸੀ। ਇਸਨੂੰ ਟਾਈਮ ਮੈਗਜ਼ੀਨ ਦੁਆਰਾ ਭਾਰਤ ਦੀ "ਸਭ ਤੋਂ ਪ੍ਰਮੁੱਖ ਫ਼ਿਲਮ ਅਤੇ ਟੈਲੀਵਿਜ਼ਨ ਆਲੋਚਕ" ਵਜੋਂ ਪੇਸ਼ ਕੀਤਾ ਗਿਆ ਸੀ, "ਭਾਰਤੀ ਮੀਡੀਆ ਦੀ ਪਹਿਲੀ ਔਰਤ" ਅਤੇ "ਭਾਰਤ ਦੀ ਸਭ ਤੋਂ ਮਸ਼ਹੂਰ ਸਿਨੇਮਾ ਟਿੱਪਣੀਕਾਰ" ਕਿਹਾ ਗਿਆ। ਉਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ, 1944 ਵਿੱਚ, ਆਲ ਇੰਡੀਆ ਰੇਡੀਓ, ਲਖਨਊ ਤੋਂ ਸ਼ੁਰੂ ਕੀਤੀ ਅਤੇ ਬਾਅਦ ਵਿੱਚ ਕਈ ਪ੍ਰਿੰਟ ਪਬਲੀਕੇਸ਼ਨ ਦ ਸਟੇਟਸਮੈਨ, ਦ ਟਾਈਮਜ਼ ਆਫ਼ ਇੰਡੀਆ, ਦਾ ਇੰਡੀਅਨ ਐਕਸਪ੍ਰੈਸ ਅਤੇ ਪਾਇਨੀਅਰ ਲਈ ਵੀ ਲਿਖਿਆ। 20 ਫਰਵਰੀ 2009 ਨੂੰ ਦੱਖਣੀ ਦਿੱਲੀ ਦੇ ਨੇੜੇ ਕੈਲਾਸ਼ ਹਸਪਤਾਲ ਵਿੱਚ 87 ਸਾਲ ਦੀ ਉਮਰ ਵਿੱਚ ਉਸਦੀ "ਲਿਉਕੇਮਿਆ" (ਲਹੂ ਦੇ ਕੈਂਸਰ) ਕਰਕੇ ਮੌਤ ਹੋ ਗਈ ਸੀ।